
. Φύλλου 84 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμ. 37/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ', άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας, κωλυομένου του 
Προέδρου του Συμβουλίου της Επικράτειας, ως Πρό¬ 
εδρο, Αρετή Παπαδιά, Αρεοπαγίτη, αναπληρωματικό 
μέλος, κωλυομένων των Αρεοπαγιτών Ιωάννη Φιοράκη 
και Γεωργίου Αποστολάκη, τακτικού και α'αναπληρωμα- 
τικού μέλους, αντίστοιχα, Δέσποινα Καββαδία-Κωνστα- 
ντάρα, Σύμβουλο του Ελεγκτικού Συνεδρίου, Βενετσάνα 
Κυριαζοπούλου, Πρύτανη του Πανεπιστημίου Πατρών, 
και Δημοσθένη Παναγιωτάκο, Αναπληρωτή Πρύτανη 
του Χαροκοπείου Πανεπιστημίου, κωλυομένηςτης Πρυ- 
τάνεως, ως μέλη. 

Συνήλθε σε δημόσια συνεδρίαση στις 11 Ιουνίου 2018, 
ημέρα Δευτέρα και ώρα 15.30 με παρούσα την Αναπλη- 
ρώτρια Γραμματέα Σ. Χάρου, Προϊσταμένη του Τμήμα¬ 
τος Καθαρογραφής του Συμβουλίου της Επικράτειας (η 
Γραμματέας του Πειθαρχικού Συμβουλίου, Προϊσταμένη 
της Διεύθυνσης της Γραμματείας του Συμβουλίου της 
Επικράτειας, είχε κώλυμα). Αντικείμενο της συνεδρίασης 
ήταν η συνεκδίκαση, μετά την παραπεμπτική σε δημόσια 
ακρόαση 10/2018 απόφαση του Συμβουλίου τούτου, 
των δύο πειθαρχικών αγωγών που έχουν εγερθεί από 
τον Πρύτανη του Χαροκόπειου Πανεπιστημίου κατά του 
Σταύρου Κάβουρα, Επίκουρου Καθηγητή του παραπάνω 
Πανεπιστημίου, ο οποίος παρέστη με τη δικηγόρο Λα- 
μπρινή Μπρέστα (Α.Μ. 22006 ΔΣΑ), στην οποία δόθηκε 
προθεσμία μέχρι τις 3.7.2018 για τη νομιμοποίησή της, 
και η οποία πρότεινε ως μάρτυρα τη Μαρία Μαράκη. 

Αφού άκουσε την εισηγήτρια της υποθέσεως Δ. Καβ- 
βαδία-Κωνσταντάρα, Σύμβουλο του Ελεγκτικού Συνε¬ 
δρίου η οποία διάβασε την 10/2018 απόφαση του Συμ¬ 
βουλίου τούτου, την μάρτυρα που προτάθηκε, και τη 
δικηγόρο του εγκαλουμένου, οι οποίες αντέκρουσαν 
το κατηγορητήριο (βλ. ταυτάριθμο πρακτικό Συνεδριά- 
σεως) και μελέτησε τα στοιχεία του φακέλου ως και το 
υποβληθέν επί της έδρας υπόμνημα, 


Σκέφθηκε κατά το νόμο 

1. Επειδή μετά ΕΜΠ 48/26.5.2014 και 58726/7.12.2015 
παραπεμπτήρια έγγραφα του Πρυτάνεωςτου Χαροκο¬ 
πείου Πανεπιστημίου ασκήθηκαν, παραδεκτώς, δύο πει¬ 
θαρχικές διώξεις κατά του Σταύρου Κάβουρα του Ανα¬ 
στασίου, επίκουρου καθηγητού τουΤμήματος Επιστήμης 
και Διαιτολογίας - Διατροφής της Σχολής Επιστημών 
Υγείας του Ιδρύματος «... για το πειθαρχικό παράπτω¬ 
μα της αδικαιολόγητης αποχής από την εκτέλεση των 
καθηκόντων του, σύμφωνα με τις διατάξεις της περ. ι 
της παρ. 1 του άρθρου 107 ν. 3528/2007, όπως τροπο¬ 
ποιήθηκε και ισχύει με τις διατάξεις του ν. 4057/2012». 
Οι κρινόμενες πειθαρχικές διώξεις συνεκδικάζονται λόγω 
πρόδηλης συνάφειας. 

2. Επειδή, από τον συνδυασμό των διατάξεων των άρ¬ 
θρων 23 παρ. 1 περ. δ) του π.δ/τος 160/2008 «Πρότυπος 
Εσωτερικός ΚανονισμόςΛειτουργίαςτωνΑ.Ε.Ι.»(φ.220Α') 
και 107 παρ. 1 περ. ι) του Υ.Κ. (ν. 3528/2007, φ. 26 Α'), 
όπως ισχύει, προκύπτει ότι για το μέλος Δ.Ε.Π. συνιστά 
πειθαρχικό παράπτωμα, δηλαδή υπαίτια καταλογιστέα 
πράξη, η αδικαιολόγητη αποχή από την εκτέλεση των 
καθηκόντων του, τα οποία ειδικώς για τους καθηγητές 
Α.Ε.Ι. καθορίζονται από το άρθρο 16 και 31 ν. 4009/2011. 
Ειδικότερα, από τον συνδυασμό των τελευταίων αυτών 
διατάξεων προκύπτει ότι το ερευνητικό και διδακτικό 
έργο των Α.Ε.Ι. ασκείται από τους καθηγητές όλων των 
βαθμιδών, δηλαδή και από τους επίκουρους. Το έργο 
αυτό συνιστά το κύριο καθήκον αυτών και συνίσταται 
σε α) αυτοτελή διδασκαλία ενός μαθήματος, β) αυτοτελή 
διδασκαλία μαθημάτων εμβάθυνσης σε μικρές ομάδες 
φοιτητών, γ) εργαστηριακές και κλινικές ασκήσεις και 
εν γένει πρακτική εξάσκηση των φοιτητών, δ) επίβλεψη 
εργασιών ή διπλωματικών εργασιών, ε) οργάνωση σεμι¬ 
ναρίων ή άλλων αναλογών δραστηριοτήτων, που απο¬ 
σκοπούν στην εμπέδωση των γνώσεων των φοιτητών. 

3. Επειδή, στην προκειμένη περίπτωση, από τα στοι¬ 
χεία των φακέλων των δικογραφιών προκύπτει ότι 
στον διωκόμενο επίκουρο καθηγητή είχε χορηγηθεί 
εκπαιδευτική άδεια ενός έτους με πλήρεις αποδοχές, 
από 1.9.2012 - 31.8.2013, προκειμένου να μεταβεί στις 
Η.Π.Α. για ερευνητικούς λόγους. Κατόπιν σχετικής αι- 
τήσεώς του (από 10.6.2013), η άδεια αυτή διεκόπη, την 
10η.6.2013 (βλ. απόφ. Γ.Σ. Τμήματος 8η/19.7.2013). Με 
την ίδια ως άνω αίτησή του ο διωκόμενος ζήτησε την 

χορήγηση αδείας άνευ αποδοχών τριετούς διάρκειας 
(από 1.9.2013 - 31.8.2016). Την άδεια αυτή εζήτησε 
λόγω της εγκαταστάσεως της Αμερικανίδας συζύγου 
του, καθηγήτριας στο Πανεπιστήμιο του Άρκανσο, και 
των δύο παιδιών του, στις Η.Π.Α.. Το αίτημα χορηγήσε- 
ως άδειας άνευ αποδοχών, κατόπιν της από 26.6.2013 
αρνητικής Γνωμοδοτήσεως του Νομικού Συμβούλου 
του Πανεπιστημίου, απερρίφθη με τις 8η/19.7.2013 και 
13η/23.1.2014 αποφάσεις της Συνελεύσεως Τμήματος. 
Επί του νομικού ζητήματος που ανέκυψε, της ερμηνεί¬ 
ας δηλαδή του άρθρου 27 παρ. 4 και 5 ν. 4009/2011, 
υπήρξαν διαφορετικές εκτιμήσεις μεταξύ του Νομικού 
Συμβούλου του Πανεπιστημίου (ως άνω αρνητική Γνω¬ 
μοδότηση αυτού) και του νομικού συμπαραστάτη του 
διωκομένου (βλ. Γνωμοδοτήσεις αυτού από 23.11.2013 
και 23.12.2013). Ένεκα τούτου ο ήδη διωκόμενος, άσκη¬ 
σε, την 21 η.3.2014, ενώπιον του Διοικητικού Εφετείου 
Πειραιώς Αίτηση Ακυρώσεως κατά της αρνητικής περί 
χορηγήσεως σε αυτόν τριετούς άδειας άνευ αποδοχών, 
πράξεωςτης ΓενικήςΣυνελεύσεωςτουΤμήματος Επιστή¬ 
μης Διαιτολογίας -Διατροφής (13η/23.1.2014), η οποία 
είχε προσδιοριστεί προς συζήτηση την 16η.2.2016. Ο 
διωκόμενος ευρίσκεται ήδη από τον Σεπτέμβριο 2013 
έως και σήμερα στις Η.Π.Α., απουσιάζοντας από τις δι¬ 
δακτικές και άλλες προς το Πανεπιστήμιο υποχρεώσεις 
του (βλ. από 20.11.2013 έγγραφο του Π ροέδρου του Τμή¬ 
ματος, από 23.12.2013 όμοιο, από 23.2.2014 Έκθεση της 
διενεργησάσης προκαταρκτική εξέταση καθηγήτριας 
Σμαραγδής Αντωνοπούλου). Ακολούθως, η προαναφε- 
ρόμενη αίτηση ακυρώσεως απερρίφθη ως απαράδεκτη, 
με την Α434/2017 απόφαση του Διοικητικού Εφετείου 
Πειραιώς, δημοσιευθείσα στις 16.5.2017. Κατόπιν τού¬ 
του, παραμένει ισχυρή η τελευταία απορριπτική του 
αιτήματος του εγκαλουμένου απόφαση, ο οποίος, ως 
εκ τούτου, απουσιάζει έως και σήμερα χωρίς άδεια από 
τα καθήκοντά του. Ο εγκαλούμενος, κατά την διάρκεια 
της απουσίας του, επόπτευε τόσο πτυχιακές εργασίες 
(φοιτητών Μανολοπούλου, Σαμαρά, Καραγιώργου και 
Μπισμπίκου), όσο και μεταπτυχιακές (αποφοίτων Γρηγο- 
ράκη, Δανία, Φαντούση, Τσιπουρίδη και Αξιώτη), αλλά 
και υποστήριξη διδακτορικής διατριβής τον Απρίλιο 
2016 του διδάκτορα Μπάρδη και ήδη είναι επιβλέπων 
καθηγητής του Δημητρίου Μπουγάτσα. Συγχρόνως δια¬ 
τηρούσε επιστημονικές συνεργασίες με το Χαροκόπειο 
Πανεπιστήμιο και συγκεκριμένως με τους καθηγητές 
Παναγιωτάκο, Συντώση, Γιαννακούλια και τους επιστη¬ 
μονικούς συνεργάτες Αρναούτη, Αναστασίου, Μαράκη 
και Τάμπαλη, αποτέλεσμα των οποίων ήταν 17 διεθνείς 
δημοσιεύσεις, από το 2013 έως το 2017. Συγχρόνως τα 
διδακτικά του καθήκοντα εκάλυπτε στο πλαίσιο συνα- 
ναθέσεως διδασκαλίας ο αναπληρωτής καθηγητής Ευ¬ 
άγγελος Πολυχρονόπουλος.Τέλος ο εγκαλούμενος, μετά 
την έκδοση της Α434/2017 αποφάσεωςτου Διοικητικού 
Εφετείου Πειραιώς, υπέβαλε προς το Χαροκόπειο Πα¬ 
νεπιστήμιο την 70654/2017 αίτηση παραιτήσεώς του. 

4. Με τα δεδομένα αυτά, το παρόν Συμβούλιο κρίνει, 
κατά πλειοψηφίαν, ότι, εφόσον δεν του χορηγήθηκε η 
ζητηθείσα άδεια απουσίας στην αλλοδαπή και δεν ακυ¬ 
ρώθηκε η απορριπτική του αιτήματος του εγκαλουμένου 


για την χορήγηση αδείας άνευ αποδοχών 13η/23.1.2014 
απόφαση της Συνελεύσεως του Τμήματος Επιστήμης και 
Διαιτολογίας - Διατροφής της Σχολής Επιστημών Υγείας 
του Πανεπιστημίου, αυτός απούσιασε από το διδακτικό 
του έργο αδικαιολογήτως και, συνεπώς, υπέπεσε στο 
αποδιδόμενο σε αυτόν πειθαρχικό παράπτωμα. Κατά 
την γνώμη, όμως, της εισηγήτριας Συμβούλου, που μει¬ 
οψήφησε, η απουσία του αυτή δεν ήταν υπαίτια, αφού 
αυτός αμύνθηκε με το ένδικο μέσο, που του παρείχε ο 
νόμος, κατά της δυσμενούς γι' αυτόν αποφάσεως της 
Συνελεύσεως του Τμήματος, ενώ ασκούσε μερικώς το 
διδακτικό του έργο, παραιτήθηκε δε αμέσως μετά την 
απόρριψη της ασκηθείσης από αυτόν αιτήσεως ακυρώ¬ 
σεως. Λόγω της ελλείψεως υπαιτιότητος στο πρόσωπό 
του ο εγκαλούμενος δεν υπέπεσε στο αποδιδόμενο σε 
αυτόν πειθαρχικό παράπτωμα, ενώ σε κάθε περίπτωση 
η συμπεριφορά του συνάδει με το ακαδημαϊκό ήθος. Η 
γνώμη όμως αυτή δεν εκράτησε. 

5. Περαιτέρω, συνεκτιμωμένων των περιστάσεων και 
ιδίως του γεγονότος της διακοπής, πλέον, της σχέσεώς 
του με το Χαροκόπειο Πανεπιστήμιο, το παρόν Συμ¬ 
βούλιο κρίνει ότι πρέπει να επιβληθεί σε αυτόν η ποινή 
προστίμου, ισόποσου με τις εν γένει αποδοχές του 15 
ημερών του τελευταίου μηνάς προ της παραιτήσεώς 
του, ενώ κατά την μειοψηφήσασα άποψη δεν πρέπει να 
επιβληθεί ποινή. 

Για τους λόγους αυτούς 

Δέχεται τις συνεκδικασθείσες πειθαρχικές αγωγές. 

Αποφαίνεται ότι ο επίκουρος καθηγητής του Χαροκο- 
πείου Ιδρύματος Σταύρος Κάβουρας του Αναστασίου 
υπέπεσε στο αποδιδόμενο σε αυτόν πειθαρχικό παρά¬ 
πτωμα. 

Επιβάλλει σε αυτόν την πειθαρχική ποινή του προστί¬ 
μου 15 ημερών επί των μηνιαίων εν γένει αποδοχών του. 

Κρίθηκε και αποφασίστηκε στην Αθήνα, στις 4 Ιουλίου 
2018 

Ο Πρόεδρος Η Γραμματέας 

Αθ. Ράντος Σ. Χάρου 

Απαγγέλθηκε δε σε δημόσια συνεδρίαση, στην αίθου¬ 
σα συνεδριάσεων του Συμβουλίου της Επικράτειας, στις 
5 Νοεμβρίου του ίδιου έτους. 

Η Πρόεδρος 
Μ. ΧΥΤΗΡΟΓΛΟΥ 


Αριθμ. 39/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011). 

Αποτελούμενο από τους Μαρία Χυτήρογλου, Αντιπρό¬ 
εδρο του Αρείου Πάγου, κωλυομένου του Προέδρου 
του Αρείου Πάγου, ως Πρόεδρο, Βικτωρία Πλαπούτα, 

Σύμβουλο Επικράτειας, αναπληρωματικό μέλος, κωλυ¬ 
όμενου του τακτικού μέλους Ελένης Παπαδημητρίου, 
Συμβούλου Επικράτειας, Δημήτριο Τσακανίκα, Σύμ¬ 
βουλο του Ελεγκτικού Συνεδρίου, Νικόλαο Κατσαράκη, 
Πρύτανη τουΤ.Ε.Ι. Κρήτης, τακτικό μέλος και Ευστράτιο 
Γεωργόπουλο, Αντιπρύτανη του Τ.Ε.Ε Πελοπόννησου, 
αναπληρωτή Πρύτανη, κωλυομένου του Πρύτανη του 
ως άνω Ιδρύματος, ως μέλη. 

Συνήλθε σε δημόσια συνεδρίαση στις 24 Σεπτεμβρί¬ 
ου 2018, ημέρα Δευτέρα και ώρα 17.00 με παρούσα 
την αναπληρώτρια Γραμματέα του Σταυρούλα Χάρου, 
Προϊσταμένη του Τμήματος Καθαρογραφής του Συμ¬ 
βουλίου της Επικράτειας (η Γραμματέας του Συμβουλί¬ 
ου, Προϊσταμένη της Διεύθυνσης της Γραμματείας του 
Συμβουλίου της Επικράτειας, είχε κώλυμα). Αντικείμενο 
της συνεδρίασης ήταν η εκδίκαση, μετά την εν μέρει 
επανάληψη της διαδικασίας που διατάχθηκε με την 
20/2018 απόφαση του Συμβουλίου τούτου, μέρους της 
πειθαρχικής αγωγής που έχει εγερθεί από τον Πρόεδρο 
του Τεχνολογικού Εκπαιδευτικού Ιδρύματος (Τ.Ε.Ι.) Πελο- 
ποννήσου κατά της Αικατερίνης Καστανιώτη, Αναπληρώ- 
τριας Καθηγήτριας του Τμήματος Διοίκησης Μονάδων 
Υγείας του παραπάνω Τ.Ε.Ι., η οποία παραστάθηκε με 
τον δικηγόρο της Χαράλαμπο Χρυσανθάκη (Α.Μ. 11855 
ΔΣΑ), που τον διόρισε στο ακροατήριο. 

Αφού άκουσε τον εισηγητή της υποθέσεως Δ. Τσα¬ 
κανίκα, Σύμβουλο του Ελεγκτικού Συνεδρίου, ο οποίος 
διάβασε την 20/2018 απόφαση του παρόντος Συμβου¬ 
λίου, τον δικηγόρο της εγκαλουμένης και την ίδια την 
εγκαλούμενη, οι οποίοι αντέκρουσαντο κατηγορητήριο 
(βλ. ταυτάριθμο πρακτικό Συνεδριάσεως) και μελέτησε 
τα στοιχεία του φακέλου, 

Σκέφθηκε κατά το νόμο 

1 Με την 20/2018 απόφαση του παρόντος Συμβου¬ 
λίου, κατόπιν μερικής παραδοχής ασκηθείσας, κατ' άρ¬ 
θρο 114 παρ. 4 του ν. 3528/2007, αίτησης επανάληψης 
της πειθαρχικής διαδικασίας που περατώθηκε με την 
6/2016 απόφαση του ιδίου Συμβουλίου, κλήθηκε να 
απολογηθεί ενώπιον του η παραπεμφθείσα σε αυτό (με 
το 401/31.5.2013 παραπεμπτήριο έγγραφο του Προέ¬ 
δρου του Τ.Ε.Ι. Πελοποννήσου) Αικατερίνη Καστανιώτη, 
Αναπληρώτρια Καθηγήτρια του Τμήματος Διοίκησης 
Μονάδων Υγείας του παραπάνω Τ.Ε.Ι., για το πειθαρχικό 
αδίκημα της επίδειξης διαγωγής απάδουσας στην αξιο¬ 
πρέπεια πανεπιστημιακού λειτουργού, που συνίσταται, 
κατά τα εκτιθέμενα στο έγγραφο αυτό, στο ότι, αν και 
δεν είχε υπαχθεί νομίμως σε καθεστώς μέλους Ε.Π. με¬ 
ρικής απασχόλησης, αφενός δεν συμμορφώθηκε προς 
τις επισημάνσεις - προσκλήσεις των οργάνων του Τ.Ε.Ι. 
περί παράνομου και χωρίς προηγούμενη λήψη σχετικής 
άδειας διορισμού της σε δεύτερη έμμισθη θέση πλήρους 
απασχόλησης στην Επιτροπή Προμηθειών Υγείας (Ε.Π.Υ.) 
καθώς και περί της υποχρέωσής της να παραιτηθεί από 
αυτήν, αφετέρου παραβίασε τις διατάξεις που διέπουν 
την λειτουργία της Ε.Π.Υ., οι οποίες προέβλεπαν έως 
την 28.2.2012 πλήρη και αποκλειστική απασχόλησης 
που εξ ορισμού απέκλειε έως την 28.2.2012 πλήρη και 
αποκλειστική απασχόληση, που εξ ορισμού απέκλειε 
έως την ημερομηνία εκείνη κάθε άλλη πλην της Ε.Π.Υ. 
απασχόλησή της. 


2. Στο άρθρο 326 του ν. 5343/1932 «περί οργανισμού 
του πανεπιστημίου Αθηνών» (ΦΕΚ Α' 85), το οποίο διατη¬ 
ρήθηκε σε ισχύ με το άρθρο 81 παρ. 1 του ν. 4009/2011 
(ΦΕΚ Α' 195) προβλέπεται, ότι «Αν τακτικός ή έκτακτος 
καθηγητής παραβαίνει τα εαυτού καθήκοντα, εάν επι¬ 
δεικνύει ραθυμία ή κουφότητα ασύγγνωστο περί την 
εκπλήρωση αυτών, εάν επιδεικνύει διαγωγή απάδουσα 
εις την αξιοπρέπεια του πανεπιστημιακού λειτουργού, 
εάν αυτοβούλως εγκαταλείψει τη θέση αυτού τιμωρεί¬ 
ται πειθαρχικώς..». Περαιτέρω, στο άρθρο 23 παρ. 1 
περ. δ του π.δ/τος 160/2008 (ΦΕΚ Α' 220) ορίζεται ότι 
πειθαρχικό παράπτωμα για τα μέλη ΔΕΠ των Α.Ε.Ι. απο¬ 
τελεί, μεταξύ άλλων, η επίδειξη συμπεριφοράς, που κατ' 
ανάλογη εφαρμογή του άρθρου 107 του Υπαλληλικού 
Κώδικα συνιστά πειθαρχικό παράπτωμα για τους δημο¬ 
σίους υπαλλήλους. Στο δε άρθρο 107 του Υπαλληλικού 
Κώδικα (ν. 3528/2007, ΦΕΚ Α', 26, όπως εκάστοτε ισχύει - 
βλ. άρθρο δεύτερο του ν. 4057/2012, ΦΕΚ Α'54), γίνεται 
αναλυτική απαρίθμηση των πειθαρχικών παραπτωμά¬ 
των των δημοσίων υπαλλήλων και μεταξύ άλλων στην 
περίπτωση ε' της παρ. 1 του άρθρου αυτού ορίζεται ότι 
συνιστά πειθαρχικό παράπτωμα, «...η αναξιοπρεπής ή 
ανάρμοστη ή ανάξια για υπάλληλο συμπεριφορά εντός 
ή εκτός υπηρεσίας..». 

3. Στην υπό κρίση υπόθεση από τα στοιχεία του 
φακέλου, όπως αναφέρονται και στην 6/2016 απόφα¬ 
ση του Συμβουλίου τούτου και δεν αμφισβητούνται 
από την εγκαλούμενη, προκύπτουν τα εξής: Με την 
1769/6.6.2006 πράξη του προέδρου τουΤ.Ε.Ι. Πελοπον¬ 
νήσου (ΦΕΚ 501/τ.Γ'/21.12.2006) η εγκαλούμενη καθηγή- 
τρια διορίσθηκε με 3ετή θητεία ως επίκουρη καθηγήτρια 
στο Τμήμα Διοίκησης Μονάδων Υγείας του παραπάνω 
Ιδρύματος και ανέλαβε καθήκοντα από 25.1.2007, μονι¬ 
μοποιήθηκε δε στη θέση αυτή, κατόπιν της από 27.1.2010 
αιτήσεώς της, με την 4162/31.10.2012 απόφαση του 
Προέδρου του Τ.Ε.Ι., που δημοσιεύθηκε αρχικώς στο 
ΦΕΚ 1258/τ.Γ'/27.11.2012, μετά όμως την τροποποίηση- 
συμπλήρωσή της στο ΦΕΚ 468/τ.Γ'/30.4.2013. Εξάλλου, 
με την 5/21.4.2010 απόφαση της Γενικής Συνέλευσης 
του Τμήματος και κατόπιν αιτήσεώς της ανωτέρω, αυτή 
υπήχθη σε καθεστώς μερικής απασχόλησης, απόφα¬ 
ση που εγκρίθηκε από τη Συνέλευση του Τ.Ε.Ι με την 
3/17.6.2010 απόφασή της. Η απόφαση αυτή ανεκλήθη 
με την 7/2.12.2011 ομόφωνη απόφαση της Συνέλευσης 
τουΤ.Ε.Ι. και με την 1/72/13.1.2012 απόφαση του αρμο¬ 
δίου οργάνου η εγκαλουμένη εντάχθηκε εκ νέου σε κα¬ 
θεστώς πλήρους απασχόλησης. Η ανάκληση αυτή έλαβε 
χώρα κατόπιν της 153/2011 γνωμοδότησης του Ν.Σ.Κ., 
σύμφωνα με την οποία η εγκαλούμενη για την υπαγωγή 
της στο καθεστώς μερικής απασχόλησης έπρεπε να είχε 
προηγουμένως μονιμοποιηθεί, ενώ στην περίπτωσή της, 
κατά το χρόνο που υπήχθη στο καθεστώς μερικής απα¬ 
σχόλησης καίτοι είχε συμπληρώσει την 3ετή θητεία της, 
η οποία απαιτείτο με βάση το νόμο για την μονιμοποίησή 
της, δεν είχε ακόμα δημοσιευθεί στο ΦΕΚ η σχετική από¬ 
φαση μονιμοποίησής της. Παραλλήλως η εγκαλούμενη 
με την 33628/2010 απόφαση του Υπουργού Υγείας και 
Κοινωνικής Αλληλεγγύης (ΦΕΚ 103/τ.Υ.Ο.Δ.Δ./22.3.2010) 
διορίσθηκε Πρόεδροςτης Ε.Π.Υ. με 2ετή θητεία που ανα- 

νεώθηκε με την 31422/2012 απόφαση του ίδιου Υπουρ¬ 
γού (ΦΕΚ 144/τ.Υ.Ο.Δ.Δ./27.3.2012) έως 30.6.2013, ή ίδια 
όμως παραιτήθηκε από τη θέση αυτή στις 29.4.2013. 
Ενόψει των ανωτέρω, το Ίδρυμα κάλεσε την εγκαλου- 
μένη να παραιτηθεί από τη θέση της στην Ε.Π.Υ. λόγω 
του ότι τούτο δεν ήταν επιτρεπτό (βλ. το 12/26.7.2012 
απόσπασμα πρακτικού της Συνεδρίασης του Συμβου¬ 
λίου του Τ.Ε.Ι. και την από 27.7.2012 πρόσκληση του 
Προέδρου του Τ.Ε.Ι. προς αυτήν για να παραιτηθεί), 
πρόσκληση που επαναλήφθηκε στις 3.8.2012 με το 
3313/3.8.2012 όμοιο έγγραφο, δεδομένου ότι μολονότι 
δεν είχε ακόμη ολοκληρωθεί η διαδικασία μονιμοποίη¬ 
σής της και παραμένουσα εκ του λόγου τούτου ακόμα 
υπό καθεστώς πλήρους απασχόλησης στο Τ.Ε.Ι., κατείχε 
μη νομίμως έως 28.2.2012 δεύτερη θέση (Ε.Π.Υ.), η οποία 
έως τότε ήταν πλήρους και αποκλειστικής απασχόλησης, 
και από 1.3.2012 την ίδια θέση, η οποία βάσει του άρ¬ 
θρου 14 παρ. 8 του ν. 4052/2012 ήταν πλέον πλήρους 
απασχόλησης. 

4. Με τα δεδομένα αυτά και μετά από εκτίμηση των 
ισχυρισμών της εγκαλουμένης, που η ίδια προέβαλε 
προφορικά και ανέπτυξε ο πληρεξούσιος δικηγόρος 
της ενώπιον του Συμβουλίου αυτού, το τελευταίο κρίνει 
ότι αυτή επέδειξε διαγωγή απάδουσα στην αξιοπρέπεια 
πανεπιστημιακού λειτουργού, δοθέντος ότι αφενός δεν 
συμμορφώθηκε προς τις επισημάνσεις-προσκλήσεις 
των οργάνων του Τ.Ε.Ι. περί παράνομου διορισμού της 
στην Ε.Π.Υ. και υποχρέωσής της να παραιτηθεί από αυ¬ 
τήν, αφετέρου εξακολούθησε να υπηρετεί στην εν λόγω 
υπηρεσία (Ε.Π.Υ.), παραβιάζοντας και τις διατάξεις που 
διέπουν την λειτουργία της, οι οποίες προέβλεπαν έως 
τις 28.2.2012 πλήρη και αποκλειστική απασχόληση των 
μελών της, απασχόληση δηλαδή η οποία εξ ορισμού 
αποκλείει κάθε άλλη απασχόληση. 

5. Κατόπιν τούτων, το Συμβούλιο, λαμβάνοντας υπό¬ 
ψη και συνεκτιμώντας τη βαρύτητα και τις συνθήκες 
τέλεσης του ανωτέρω πειθαρχικού παραπτώματος, του 
βαθμού υπαιτιότητας της εγκαλουμένης που επέδειξε 
κατά την τέλεση του πειθαρχικού αδικήματος, ότι δεν 
έχει έως τώρα τιμωρηθεί ποινικά ή πειθαρχικά, κρίνει, 
ότι πρέπει να επιβληθεί σε αυτήν, ως προσήκουσα και 
ανάλογη ποινή, χρηματικό πρόστιμο ίσο με το ποσό που 
αντιστοιχεί σε αποδοχές 15 ημερών (άρθρο 24 παρ. 1 
περ. β' του π.δ. 160/2008). 

Για τους λόγους αυτούς 

Δέχεται ότι η Αικατερίνη Καστανιώτη του Κοσμά, 
Αναπληρώτρια Καθηγήτρια του Τμήματος Διοίκησης 
Μονάδων Υγείας του Τ.Ε.Ι. Πελοποννήσου, τέλεσε το 
πειθαρχικό παράπτωμα που αναφέρεται στο σκεπτικό. 

Επιβάλλει σε αυτήν την πειθαρχική ποινή του χρημα¬ 
τικού προστίμου ίσου με το ποσό που αντιστοιχεί σε 
αποδοχές 15 ημερών. 

Κρίθηκε και αποφασίστηκε στην Αθήνα, αυθημερόν. 
Απαγγέλθηκε δε σε δημόσια συνεδρίαση, στην αίθουσα 
συνεδριάσεων του Συμβουλίου της Επικράτειας, στις 5 
Νοεμβρίου 2018. 

Η Πρόεδρος 

Μ. ΧΥΤΗΡΟΓΛΟΥ 


Αριθμ. 40/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011). 

Αποτελούμενο από τους Μαρία Χυτήρογλου, Αντιπρό¬ 
εδρο του Αρείου Πάγου, κωλυομένου του Προέδρου 
του Αρείου Πάγου, ως Πρόεδρο, Βικτωρία Πλαπούτα, 
Σύμβουλο Επικράτειας, αναπληρωματικό μέλος, κωλυ¬ 
ομένου του τακτικού μέλους Ελένης Παπαδημητρίου, 
Συμβούλου Επικράτειας, Δημήτριο Τσακανίκα, Σύμ¬ 
βουλο του Ελεγκτικού Συνεδρίου, Βενετσάνα Κυριαζο- 
πούλου, Πρύτανη του Πανεπιστημίου Πατρών, τακτικό 
μέλος, ως μέλη. Ο Πρύτανης του Πανεπιστημίου Κρήτης, 
Οδυσσέας-Ιωάννης Ζώρας, με το υπ' αριθ. Εμπ. Πρωτ. 
182/24.9.2018 έγγραφό του, δήλωσε αδυναμία συμμετο¬ 
χής τόσο του ιδίου, όσο και των νομίμων αναπληρωτών 
του Αντιπρυτάνεων, λόγω της καταστροφικής πυρκαγιάς, 
που εκδηλώθηκε στις 23.9.2018 στο κτήριο της φοιτητι¬ 
κής κατοικίας του ως άνω Πανεπιστημίου. 

Συνήλθε σε δημόσια συνεδρίαση στις 24 Σεπτεμβρί¬ 
ου 2018, ημέρα Δευτέρα και ώρα 17.00 με παρούσα 
την Αναπληρώτρια Γραμματέα του Σταυρούλα Χάρου, 
Προϊσταμένη του Τμήματος Καθαρογραφής του Συμ¬ 
βουλίου της Επικράτειας (η Γραμματέας του Συμβουλί¬ 
ου, Προϊσταμένη της Διεύθυνσης της Γραμματείας του 
Συμβουλίου της Επικράτειας, είχε κώλυμα). Αντικείμενο 
της συνεδρίασης ήταν η εκδίκαση, μετά την παραπε¬ 
μπτική σε δημόσια ακρόαση 14/2018 απόφαση του 
Συμβουλίου τούτου, της πειθαρχικής αγωγής που έχει 
εγερθεί από τον Πρύτανη του Πανεπιστημίου Κρήτης 
κατά της Σταυρούλας (Αύρας) Ξεπαπαδάκου, Λέκτορα 
του Τμήματος Φιλολογίας της Φιλοσοφικής Σχολής του 
παραπάνω Πανεπιστημίου, η οποία παρέστη με τον δι¬ 
κηγόρο Αθανάσιο Τσιρωνά (Α.Μ. 20659 ΔΣΑ) που τον 
διόρισε με πληρεξούσιο. 

Αφού άκουσε τον εισηγητή της υποθέσεως Δ. Τσα¬ 
κανίκα, Σύμβουλο του Ελεγκτικού Συνεδρίου, ο οποί¬ 
ος διάβασε την 14/2018 απόφαση του παρόντος Συμ¬ 
βουλίου και τον δικηγόρο της εγκαλουμένης, ο οποίος 
αντέκρουσετο κατηγορητήριο (βλταυτάριθμο πρακτικό 
Συνεδριάσεως) και μελέτησε τα στοιχεία του φακέλου ως 
και τα υποβληθέντα επί της έδρας, υπόμνημα και σχετικά 
έγγραφα, 

Σκέφθηκε κατά το νόμο 

1 Με την 14/2018 απόφαση του παρόντος Συμβουλίου 
κλήθηκε να απολογηθεί ενώπιον του η παραπεμφθείσα 
σε αυτό (με το αρ. πρωτ. 174/31.5.2016 παραπεμπτήριο 
έγγραφο του Πρύτανη του Πανεπιστημίου Κρήτης) Σταυ¬ 
ρούλα (Αύρα) Ξεπαπαδάκου, πρώην Λέκτορας επί θητεία 
του Τμήματος Φιλολογίας του ανωτέρω Πανεπιστημίου 
διότι, κατά τα εκτιθέμενα στο έγγραφο αυτό, αν και είχε 
την ιδιότητα του μέλους Δ.Ε.Π. πλήρους και αποκλει¬ 
στικής απασχόλησης, απούσιαζε, χωρίς να έχει λάβει 
νόμιμη άδεια, από το Πανεπιστήμιο και δεν ασκούσε 
τις από το νόμο προβλεπόμενες διδακτικές και διοικη¬ 
τικές υποχρεώσεις της για μεγάλα χρονικά διαστήματα 

κατά τα ακαδημαϊκά έτη 2013-2014, 2014-2015 καθώς 
και από την έναρξη του ακαδημαϊκού έτους 2015-2016 
(1.9.2015) και μέχρι 31.3.2016, παραβιάζοντας τις δια¬ 
τάξεις των άρθρων α) 326 του ν. 5343/1932, β) 2 παρ. 2 
του ν. 2530/1997, γ) 17 παρ. 1 περ. γ' του ν. 1268/1982, 
δ) 23 παρ. 1 του π.δ. 160/2008 και ε) 26 του Κεφαλαίου 
Α της Φ.1 ./375/Β1696/24.11.2000 απόφασης του Υπουρ¬ 
γού Εθνικής Παιδείας και Θρησκευμάτων περί έγκρισης 
του Εσωτερικού Κανονισμού του Πανεπιστημίου Κρήτης 
(ΦΕΚΒ' 1525). 

2. Η πειθαρχική διαδικασία που ξεκίνησε με το ανω¬ 
τέρω παραπεμπτήριο έγγραφο πρέπει να συνεχιστεί, 
μολονότι μετά την παραπομπή της εγκαλουμένης δια¬ 
πιστώθηκε, με την 11568/13.9.2016 πράξη του Πρύτανη 
του Πανεπιστημίου Κρήτης (ΦΕΚ 960/5.10.2016, τ.Γ'), 
η λήξη της θητείας της στη βαθμίδα του Λέκτορα από 
5.9.2016 λόγω συμπλήρωσης 7 ετών από τη δημοσίευ¬ 
ση στην ανωτέρω Εφημερίδα (ΦΕΚ 748/4.9.2009, τ.Γ') 
της πρυτανικής πράξης διορισμού της στη βαθμίδα του 
Λέκτορα και μη εξέλιξής της στη βαθμίδα του επίκου¬ 
ρου καθηγητή. Τούτο, διότι, σύμφωνα με την παρ. 1 του 
άρθρου 113 του κυρωθέντος με το άρθρο πρώτο του 
ν. 3528/2007 (ΦΕΚ Α' 26) Υπαλληλικού Κώδικα (Υ.Κ.), όπως 
αντικαταστάθηκε μετο άρθρο δεύτερο του ν. 4057/2012 
(ΦΕΚ Α' 54), η οποία εφαρμόζεται αναλογικά, ελλείψει 
ειδικής ρυθμίσεως, και στα μέλη Δ.Ε.Π. των Α.Ε.Ι., (βλ. 
άρθρο 2 παρ. 2 του ίδιου ως άνω Κώδικα), η πειθαρχική 
διαδικασία, η οποία τυχόν έχει αρχίσει με την έγερση της 
οικεία πειθαρχικής αγωγής, συνεχίζεται και μετά τη λύση 
της υπαλληλικής σχέσης του πειθαρχικώς διωκόμενου, 
με εξαίρεση την περίπτωση του θανάτου (βλ. αποφ. ΣτΕ 
626/2011, Πειθ. Συμβ. Μελών ΔΕΠ ΑΕΙ 12/2013), απορ- 
ριπτομένου ως αβασίμου του προβαλλόμενου ενώπι¬ 
ον του Συμβουλίου ισχυρισμού της εγκαλουμένης ότι, 
λόγω της πλήρους αποκοπής και αποξένωσής της από 
το ανωτέρω Πανεπιστήμιο καθώς και από κάθε έννομη 
σχέση δημοσίου δικαίου, συμπεριλαμβανομένης και της 
λήψης σύνταξης από το Δημόσιο, που επήλθε με τη λήξη 
της θητείας της στη βαθμίδα του Λέκτορα, η ανωτέρω 
διάταξη του Υ.Κ. δεν έχει εν προκειμένω εφαρμογή. 

3. Στο άρθρο 326 του ν. 5343/1932 «περί οργανισμού 
του πανεπιστημίου Αθηνών» (ΦΕΚ Α' 85), το οποίο διατη¬ 
ρήθηκε σε ισχύ με το άρθρο 81 παρ. 1 του ν. 4009/2011 
(ΦΕΚ Α' 195), και κατά το άρθρο 9 του ν. 249/1976 (Α' 7), 
εφαρμόζεται σε όλα τα Α.Ε.Ι. της Χώρας, προβλέπεται, 
ότι «Αν τακτικός ή έκτακτος καθηγητής παραβαίνει τα 
εαυτού καθήκοντα,... τιμωρείται πειθαρχικώς...». Περαι¬ 
τέρω, στο άρθρο 23 παρ. 1 του π.δ. 160/2008 Πρότυπος 
Γενικός Εσωτερικός Κανονισμός Λειτουργίας των Α.Ε.Ι. 
(Α 220), που διατηρήθηκε σε ισχύ μετο άρθρο 81 παρ. 58 
του ν. 4009/2011, ορίζεται ότι «Πειθαρχικά παραπτώματα 
για τα μέλη Δ.Ε.Π. ή Ε.Π. (...) των Α.Ε.Ι. (...) συνιστούν 
η παραβίαση των κειμένων διατάξεων της νομοθεσίας 
των Α.Ε.Ι., η παραβίαση των οργάνων του ιδρύματος και 
η παραβίαση των κανόνων συμπεριφοράς που πρέπει 
να επιδεικνύουν τα μέλη της ακαδημαϊκής κοινότητας 
ώστε να μην διαταράσσεται η δημοκρατική λειτουργία 
και να μην θίγεται το κύρος του Α.Ε.Ι. και των λειτουρ¬ 
γών του. (...)». Εξάλλου, στο άρθρο 2 παρ. 1 και 2 του 


ν. 2530/1997 (όπως οι περ. β' και γ' της παρ. 2 αντικα- 
ταστάθηκαν με το άρθρο 39 παρ. 19 του ν. 4186/2013), 
το οποίο, μολονότι καταργήθηκε (βλ. άρθρο 81 παρ. 
16 του ν. 4009), εξακολουθεί να ισχύει μέχρις ότου δη- 
μοσιευθεί και ισχύσει ο προβλεπόμενος στο άρθρο 5 
παρ. 2 του ν. 4009/2011 Οργανισμός λειτουργίας του 
Πανεπιστημίου Κρήτης (βλ. άρθρο 80 παρ. 7 και 22 περ. 
α του ν. 4009/2011 σε συνδυασμό με άρθρο 23 παρ. 7 
του ίδιου νόμου), ορίζονται τα εξής: «Άρθρο 2: Μέλη 
Δ.Ε.Π. πλήρους και μερικής απασχόλησης: Ι.Τα μέλη 
Δ.Ε.Π. εντάσσονται σε μία από τις εξής δύο κατηγορίες: 
α. της πλήρους απασχόλησης, β. της μερικής απασχό¬ 
λησης. Η ένταξη σε μία από τις δύο κατηγορίες γίνεται 
μετά από αίτηση του μέλους Δ.Ε.Π. κατά τα οριζόμενα 
στο άρθρο 3 του παρόντος. Στην περίπτωση που μέλος 
Δ.Ε.Π. δεν υποβάλλει εμπρόθεσμα αίτηση, τεκμαίρεται 
ότι συντρέχουν οι προϋποθέσεις του ασυμβίβαστου. 2. 
Τα μέλη Δ.Ε.Π. πλήρους απασχόλησης υποχρεούνται. 
α. να διαμένουν και να εγκαθίστανται στο νομό όπου 
εδρεύει το Τμήμα του Α.Ε.Ι. στο οποίο υπηρετούν, β. να 
παραδίδουν προπτυχιακά και μεταπτυχιακά μαθήματα, 
καθώς και να διδάσκουν σε φροντιστήρια ή σεμινάρια, 
σε εργαστήρια ή κλινικές, ενταγμένα στο Πρόγραμμα 
Σπουδών τουΤμήματος, (...) ή σε Πρόγραμμα Σπουδών 
του οικείου Α.Ε.Ι. κατ'ελάχιστο όριο οκτώ (8) ώρες εβδο- 
μαδιαίως (...). γ. να παρευρίσκονται στους πανεπιστη¬ 
μιακούς χώρους δώδεκα (12) ώρες εβδομαδιαίως, κατ' 
ελάχιστο όριο, πέραν των οκτώ (8) ωρών διδασκαλίας 
και να παρέχουν κάθε μορφής διδακτικό, ερευνητικό - 
επιστημονικό και διοικητικό έργο. (...). Σημειωτέον ότι 
με το άρθρο 78 του ν. 4310/2014, το οποίο ισχύει από την 
ημερομηνία δημοσίευσης του νόμου αυτού (ΦΕΚ Α' 258/ 
8.12.2014), το ελάχιστο όριο εβδομαδιαίας διδασκαλίας 
μειώθηκε σε έξι (6) ώρες, οι οποίες δύνανται να αυξά¬ 
νονται κατά δύο (2) επιπλέον ώρες μετά από σχετικές 
αποφάσεις των αρμοδίων οργάνων. Συναφώς, στο μεν 
άρθρο 17 παρ. 1 περ.γ'τουν. 1268/1982, που διατηρή¬ 
θηκε σε ισχύ με το άρθρο 81 παρ. 3 του ν. 4009/2011, 
ορίζεται ότι «Η κατά τη διάρκεια του διδακτικού έτους 
υπαίτια απουσία πάνω από 30 εργάσιμες ημέρες χωρίς 
την άδεια του Υπουργού συνιστά το πειθαρχικό παρά¬ 
πτωμα της αυθαίρετης απουσίας από την άσκηση των 
καθηκόντων και συνεπάγεται την παραπομπή στο αρ¬ 
μόδιο Πειθαρχικό Συμβούλιο με κίνηση της διαδικασί¬ 
ας για την απόλυση του υπαίτιου από την κατεχόμενη 
θέση», στο δε άρθρο 26 του Κεφαλαίου Α της Φ.17375/ 
Β1696/24.11.2000 απόφασηςτου Υπουργού Εθνικής Παι¬ 
δείας και Θρησκευμάτων περί έγκρισηςτου Εσωτερικού 
Κανονισμού του Πανεπιστημίου Κρήτης (ΦΕΚ Β' 1525) 
προβλέπεται ότι «Η παραβίαση των υποχρεώσεων των 
μελών Δ.Ε.Π., όπως αυτές καθορίζονται στην εκάστοτε 
ισχύουσα νομοθεσία αποτελεί πειθαρχικό αδίκημα. (...). 
Ιδίως, πειθαρχικά αδικήματα είναι α) (...) β) η μη τήρη¬ 
ση του νομίμου ωραρίου και εν γένει των όρων απα- 
σχόλησηςτων μελών Δ.Ε.Π. γ) Η απουσία μέλουςΔ.Ε.Π., 
που συμμετέχει σε συλλογικό πανεπιστημιακό όργανο, 
από δύο συνεχόμενες συνεδριάσεις ή τρεις μη συνεχείς 
μέσα στο ίδιο εξάμηνο (...), ιδίως αν δεν προσέρχεται 
στις συνεδριάσεις των οικείων εκλεκτορικών σωμάτων 

ή δεν παρίσταται σε όλη τη διάρκειά τους, δ) Η κατά τη 
διάρκεια του διδακτικού έτους υπαίτια απουσία μέλους 
Δ.Ε.Π. και χωρίς νόμιμη άδεια». Τέλος, στη διάταξη της 
παρ. 7 του άρθρου 8 του ν. 2083/1992 (ΦΕΚ ΑΊ 59), η 
οποία κατά τον κρίσιμο χρόνο ίσχυε και δεν είχε καταρ- 
γηθεί (βλ. άρθρο 81 παρ. 9 του ν. 4009/2011), ορίζεται 
ότι «Ο έλεγχος για την τήρηση του νόμιμου ωραρίου και 
γενικά των όρων που χαρακτηρίζουν κάθε κατηγορία 
των μελών Δ.Ε.Π. ανήκει στην αρμοδιότητα και ευθύνη 
του διευθυντή τομέα και του προέδρου τμήματος, οι 
οποίοι είναι υποχρεωμένοι να αναφέρουν αμελλητί κάθε 
παραβίασή τους στον οικείο πρύτανη. Οι υπαίτιοι της 
παραβίασης των όρων τούτων ... διαπράττουν σοβαρό 
πειθαρχικό παράπτωμα,...». 

4. Στην υπό κρίση υπόθεση, από όλα τα στοιχεία του 
φακέλου της πειθαρχικής δικογραφίας προκύπτουν τα 
ακόλουθα: Η εγκαλούμενη, η οποία διορίστηκε, με την 
10284/6.11.2008 πράξη του Πρύτανη του Πανεπιστημίου 
Κρήτης που δημοσιεύτηκε στο ΦΕΚ 748/4.9.2009/τ.Γ', 
με θητεία σε κενή οργανική θέση Δ.Ε.Π. της βαθμίδας 
του Λέκτορα και υπηρετούσε στο Τμήμα Φιλολογίας 
της Φιλοσοφικής Σχολής του ανωτέρω Πανεπιστημίου, 
απούσιασε από όλες τις συνελεύσεις του Τμήματος που 
έλαβαν χώρα κατά το εαρινό εξάμηνο του ακαδημαϊκού 
έτους 2013-2014 (συνολικά 6), ενώ μετά από έγγραφο 
τηςπροέδρουτουΤμήματος, με τον οποίο την καλούσε 
να δικαιολογήσει τις απουσίες αυτές, η εγκαλούμενη δεν 
προσκόμισε οποιοδήποτε στοιχείο δικαιολογητικό των 
ανωτέρω απουσιών, αποδίδοντας τις απουσίες της από 
τις συνελεύσεις του Τ μήματος στις σοβαρές επιπτώσεις 
που προκάλεσαν στην ψυχική και σωματική της υγεία 
αφενός το γεγονός της συνεχούς αναβολής και εν τέλει 
ματαίωσης λήψης απόφασης σε υποβληθείσα αίτησή 
της να μετακινηθεί σε άλλο Α.Ε.Ι. (Πανεπιστήμιο Πελο- 
ποννήσου) αφετέρου, όπως ισχυρίστηκε, στις αυταρχικές 
αποφάσεις και μη σύννομες ενέργειες των διοικητικών 
οργάνων του Τμήματος καθώς και στην επιλεκτική εκ 
μέρους των οργάνων αυτών εφαρμογή των νόμων και 
του εσωτερικού κανονισμού λειτουργίας του Πανεπι¬ 
στημίου. Περαιτέρω, κατά τη διάρκεια του ακαδημαϊ¬ 
κού έτους 2014-2015, πλην των χρονικών διαστημάτων 
από 9.9.2014 έως 8.10.2014 και από 22.10.2014 έως 
20.11.2014, για τα οποία της χορηγήθηκε νομίμως, κατό¬ 
πιν αίτησής της, αναρρωτική άδεια, η εγκαλούμενη δεν 
άσκησε διδακτικό έργο, όπως ήταν υποχρεωμένη από 
το οικείο πρόγραμμα σπουδών, ενώ συγχρόνως απού¬ 
σιασε αδικαιολόγητα σε 7 συνελεύσεις του Τμήματος 
Φιλολογίας που πραγματοποιήθηκαν κατά το ίδιο ως 
άνω ακαδημαϊκό έτος. Επίσης, κατά το ίδιο ακαδημαϊ¬ 
κό έτος (2014-2015) η εγκαλούμενη α) δεν συμμετείχε 
στις εισαγωγικές εξετάσεις του Προγράμματος Μετα¬ 
πτυχιακών Σπουδών (ΠΜΣ), που έγιναν στις 13 και 14 
Ιανουάριου 2015 και στις οποίες είχε οριστεί ως μέλος 
της εξεταστικής επιτροπής, επικαλούμενη χειρουργική 
επέμβαση για αντιμετώπιση οφθαλμολογικής παθήσεως 
που έγινε στις 12.1.2015, σύμφωνα με βεβαίωση Χει- 
ρούργου Οφθαλμίατρου που κατέθεσε στη Γραμματεία 
τουΤμήματος Φιλολογίας στις 2.2.2015, χωρίς, όμως, να 
της χορηγηθεί εκ των υστέρων αναρρωτική άδεια για 


το διάστημα αυτό από το αρμόδιο όργανο του Πανεπι¬ 
στημίου και β) απούσιασε από τις επιτηρήσεις των εξε¬ 
τάσεων προπτυχιακών μαθημάτων Σεπτεμβρίου 2014, 
Ιανουάριου 2015, Ιουνίου 2015 και Σεπτεμβρίου 2015. 
Κατά το εαρινό δε εξάμηνο του ως άνω ακαδημαϊκού 
έτους η εγκαλούμενη, μολονότι είχε ενημερωθεί στις 
9.2.2015 γιατην απόφαση του Πρυτανικού Συμβουλίου, 
που λήφθηκε κατά την 83η/6.2.2015 έκτακτη συνεδρία¬ 
σή του, να απορρίψει την από 29.1.2015 αίτησή της για 
χορήγηση επιστημονικής άδειας διάρκειας δύο μηνών 
(24.2. έως 24.4.2015), προκειμένου να πραγματοποιήσει 
έρευνα σε πανεπιστήμιο του εξωτερικού (ΟθΜΙόιίίϊθ 5ΐ3ΐθ 
1)ηίνθΓ5ίΐγ) με την ιδιότητα του υποτρόφου ερευνητή, 
ενημέρωσε το Πρυτανικό Συμβούλιο, με έγγραφό της 
που απεστάλη στο τελευταίο στις 13.2.2015, ότι είχε ήδη 
εγκατασταθεί στο ανωτέρω αλλοδαπό πανεπιστήμιο, 
καθόσον εξέλαβε ότι από την καθυστερημένη απάντη¬ 
ση του Συμβουλίου στο ανωτέρω αίτημά της συναγό- 
ταν η σιωπηρή αποδοχή του. Αίτηση δε επανεξέτασης 
του ανωτέρω αιτήματος της που υπεβλήθη με το ίδιο 
έγγραφο απορρίφθηκε εκ νέου από το Πρυτανικό Συμ¬ 
βούλιο του Πανεπιστημίου, το οποίο, στη συνεδρίαση 
που έγινε στις 17.2.2015, ενέμεινε στην προηγούμενη 
από 6.2.2015 απόφασή του. Η κοινοποίηση, όμως, της 
απορριπτικής αυτής απόφασης στην εγκαλούμενη έγινε 
στις 7.5.2015, δηλαδή σε ημερομηνία κατά την οποία 
είχε εκπνεύσει η διάρκεια της αιτούμενης εκπαιδευτικής 
άδειας, με συνέπεια η εγκαλούμενη να μην ειδοποιη¬ 
θεί εγκαίρως για την ανάγκη άμεσης επιστροφής της 
στην Ελλάδα. Επιπλέον, από την έναρξη του ακαδημαϊ¬ 
κού έτους 2015-2016 (1.9.2015) και μέχρι τις 31.3.2016, 
προκύπτει ότι η εγκαλούμενη, πλην του χρονικού δια¬ 
στήματος από 7.9.2015 έως και 26.9.2015 (20 ημέρες) 
κατά το οποίο έλαβε νομίμως αναρρωτική άδεια με 
απόφαση του Πρύτανη, απούσιαζε χωρίς νόμιμη άδεια 
και δεν ασκούσε τις προβλεπόμενες από το νόμο και τα 
οικεία προγράμματα σπουδών ακαδημαϊκές υποχρεώ¬ 
σεις της, καθόσον δεν παρέδιδε μαθήματα σε προπτυ¬ 
χιακούς ή μεταπτυχιακούς φοιτητές, ούτε παρέστη σε 
κάποιες από τις έξι συνολικά συνελεύσεις του Τμή ματος 
Φιλολογίαςτου Πανεπιστημίου που πραγματοποιήθηκαν 
κατά το ίδιο χρονικό διάστημα. Επίσης, δεν συμμετείχε 
ούτε στις εισαγωγικές εξετάσεις του ΠΜΣ του Τμήμα¬ 
τος, Σεπτεμβρίου 2015 και Ιανουάριου 2016 ούτε και 
στις επιτηρήσεις των εξετάσεων μαθημάτων πρώτου 
κύκλου σπουδών που έγιναν κατά τον μήνα Ιανουάριο 
και Φεβρουάριο του 2016. Κατά το ίδιο ακαδημαϊκό έτος, 
ωστόσο, η εγκαλούμενη προέβη στην αξιολόγηση των 
διπλωματικών εργασιών των εποπτευόμενων από αυ¬ 
τήν μεταπτυχιακών φοιτητών, ανταποκρινόμενη κατά 
το μέρος τούτο στην προβλεπόμενη από το άρθρο 18 
παρ. Β υποπαρ. 1 περ. α' εδαφ. β και γ' του Εσωτερικού 
Κανονισμού του Πανεπιστημίου Κρήτης (ΦΕΚ Β' 1525) 
υποχρέωσή της. Σημειώνεται δε, ότι η εγκαλούμενη, 
προκειμένου να απαλλαγεί νομίμως από τις ανωτέρω 
υποχρεώσεις της, ζήτησε, με το από 14.9.2015 έγγραφό 
της, από τον Κοσμήτορα της Φιλοσοφικής Σχολής του 
Πανεπιστημίου τη χορήγηση άδειας άνευ αποδοχών 
για το χρονικό διάστημα από 1.10.2015 έως 30.6.2016, 

επικαλούμενη σοβαρή επιβάρυνση της υγείας της που 
οφειλόταν, όπως ισχυρίστηκε, στο εργασιακό περιβάλ¬ 
λον του Τμήματος Φιλολογίας στο οποίο υπηρετούσε. 
Στο αίτημα, όμως, αυτό της εγκαλούμενης εισηγήθηκε 
αρνητικά η Συνέλευση του ανωτέρω Τμήματος και τε¬ 
λικά απορρίφθηκε με το 1285/7.10.2015 έγγραφο του 
Κοσμήτορα, με την αιτιολογία ότι η αιτούμενη απουσία 
της θα διαταράξει ουσιωδώς την εύρυθμη λειτουργία 
της Φιλοσοφικής Σχολής και θα καταστήσει αδύνατη 
την υλοποίηση κατά το ανωτέρω χρονικό διάστημα 
του προγράμματος σπουδών του Τμήματος Φιλολογίας 
τόσο σε προπτυχιακό όσο και σε μεταπτυχιακό επίπεδο. 
Εξάλλου, στο 656/18.1.2016 έγγραφο της Προέδρου του 
ανωτέρω Τμήματος, με το οποίο επισημάνθηκαν στην 
εγκαλούμενη οι αδικαιολόγητες απουσίες της κατά το 
χειμερινό εξάμηνο του ακαδημαϊκού έτους 2015-2016 
και της ζητήθηκε να προσέλθει στις επιτηρήσεις των εξε¬ 
τάσεων που είχαν οριστεί με βάση το οικείο πρόγραμ¬ 
μα κατά τους μήνες Ιανουάριο και Φεβρουάριο 2016, η 
τελευταία απάντησε ότι η υγεία της δεν της επέτρεπε 
να βρίσκεται στο Πανεπιστήμιο Κρήτης, δεδομένου ότι 
διακινδυνευόταν σοβαρά η επιδείνωσή της, και ότι η 
απουσία της δεν διαταράσσει κατά τη γνώμη της την 
ομαλή λειτουργία του ως άνω Τμήματος, η δε προθεσμία, 
που τάχθη κε στην εκκαλούσα με το επιδοθέν, δια θυρο- 
κολλήσεως στη διεύθυνση κατοικίας της, 18/8.3.2016 
εμπιστευτικό έγγραφο της Προέδρου του ίδιου ως άνω 
Τμήματος, για την παροχή έγγραφων εξηγήσεων αναφο¬ 
ρικά με την μακρά και χωρίς νόμιμη άδεια απουσία της 
από τα διδακτικά και διοικητικά της καθήκοντα κατά τα 
προαναφερόμενα ακαδημαϊκά έτη, παρήλθε άπρακτη. 

5. Με τα δεδομένα αυτά, η εγκαλούμενη διέπραξε κατά 
τα προαναφερόμενα ακαδημαϊκά έτη το προβλεπόμενο 
στο άρθρο 17 παρ. 1 περ. β' του ν. 1268/1982 πειθαρ¬ 
χικό αδίκημα της υπαίτιας απουσίας από την άσκηση 
καθηκόντων άνω των 30 εργασίμων ημερών χωρίς την 
προηγούμενη λήψη νόμιμης άδειας από τα αρμόδια κατά 
περίπτωση όργανα (Πρύτανη ή Υπουργό Παιδείας). Πε¬ 
ραιτέρω, λόγω των ως άνω αδικαιολόγητων απουσιών 
της η εγκαλούμενη δεν εκπλήρωνε και την αυτοτελή 
υποχρέωση, που υπείχε, ως μέλος Δ.Ε.Π. πλήρους απα¬ 
σχόλησης, το μεν σύμφωνα με το άρθρο 2 παρ. 2 του 
ν. 2530/1997, όπως ίσχυε κατά τον κρίσιμο χρόνο, ήτοι 
να διδάσκει οκτώ ώρες εβδομαδιαίως και να βρίσκεται 
στους χώρους του Πανεπιστημίου δώδεκα (12) ώρες 
εβδομαδιαίως, κατ' ελάχιστο όριο, πέραν των οκτώ (8) 
ή έξι (6) ωρών διδασκαλίας αντίστοιχα, παρέχοντας κάθε 
μορφής διδακτικό, επιστημονικό και διοικητικό έργο, 
το δε να μην απουσιάζει, σύμφωνα με τις διατάξεις του 
ισχύοντος Εσωτερικού Κανονισμού του Πανεπιστημίου 
Κρήτης, από δύο τουλάχιστον συνεχόμενες συνεδριάσεις 
ή τρεις μη συνεχείς μέσα στο ίδιο εξάμηνο των συλλο¬ 
γικών οργάνων διοίκησης του Πανεπιστημίου, διαπράτ- 
τοντας έτσι τα προβλεπόμενα στο άρθρο 4 παρ. 1 του 
ν. 2530/1997 και 26 του ανωτέρω Εσωτερικού Κανονι¬ 
σμού πειθαρχικά αδικήματα, αντιστοίχως. Όσα δε αντί¬ 
θετα υποστήριξε η εγκαλούμενη στο υπόμνημα που 
κατέθεσε κατά το στάδιο της προδικασίας, με σκοπό 
την απαλλαγή της από την αποδιδόμενη σε αυτήν πει¬ 


θαρχική κατηγορία, είναι αβάσιμα και απορριπτέα για 
τους λόγους που αναφέρονται στην 14/2018 παραπε¬ 
μπτική απόφαση του Συμβουλίου τούτου, στις ορθές 
και βάσιμες σκέψεις της οποίας η παρούσα απόφαση 
παραπέμπει προς αποφυγή επαναλήψεων. Επίσης, αβά- 
σιμος και απορριπτέος καθίσταται και ο ισχυρισμός που 
η εγκαλούμενη προέβαλε με το από 24.9.2018 συμπλη¬ 
ρωματικό απολογητικό υπόμνημά της ενώπιον του 
Συμβουλίου, με τον οποίο υποστηρίζει ότι ουδέποτε 
απούσιασε αυθαίρετα, καθόσον οι ανωτέρω απουσίες 
της οφείλονταν σε σοβαρούς λόγους υγείας που αντι¬ 
μετώπιζε, οι δε απουσίες της πρέπει να κριθούν δικαι¬ 
ολογημένες διότι πάντοτε ενημέρωνε και έθετε υπόψη 
εγκαίρως στα αρμόδια όργανα του Τμήματος Φιλολογίας 
του Πανεπιστημίου Κρήτης το σύνολο των σχετικών ια¬ 
τρικών γνωματεύσεων, σύμφωνα με τις οποίες έπρεπε 
να απέχει από την εργασία της. Τούτο, διότι, αφενός οι 
ως άνω λόγοι υγείας καθώς και οι ιατρικές γνωματεύσεις 
που επικαλείται και προσκομίζει αφορούν μέρος μόνο 
του συνολικού χρόνου της απουσίας της που, με βάση τα 
όσα προαναφέρθηκαν, κρίθηκε αυθαίρετη και αδικαιο¬ 
λόγητη, αφετέρου, προκειμένου να μην χαρακτηριστούν 
αυθαίρετες και αδικαιολόγητες οι ως άνω απουσίες της, 
δεν αρκούσε μόνο η γνωστοποίηση στα αρμόδια όργανα 
του Πανεπιστημίου Κρήτης των λόγων υγείας που την 
εμπόδιζαν να ασκήσει τα καθήκοντά της καθώς και του 
περιεχομένου των ιατρικών γνωματεύσεων που συνι- 
στούσαν αποχή από την εργασία της, αλλά απαιτείτο 
επιπλέον και η χορήγηση από τα αρμόδια όργανα του 
πανεπιστημίου, έστω και έκτων υστέρων (μετά δηλαδή 
την απουσία), σχετικής άδειας, η οποία ουδέποτε δόθη¬ 
κε, πλην των χρονικών διαστημάτων α) από 9.9.2014 έως 
8.10.2014, β) από 22.10.2014 έως 20.11.2014 και γ) από 
7.9.2015 έως και 26.9.2015.Τέλος, και ο προβαλλόμενος 
στο ίδιο ως άνω συμπληρωματικό απολογητικό υπόμνη¬ 
μα ισχυρισμός της εγκαλουμένης, ότι η παραβίαση των 
υποχρεώσεων των μελών Δ.Ε.Π. που θεσπίζει η διάταξη 
του άρθρου 2 παρ. 2 του ν. 2530/1997 έχει καταργηθεί 
με τη διάταξη του άρθρου 81 παρ. 16 του ν. 4009/2011 
και ως εκ τούτου δεν καταλείπεται έδαφος άσκησης πει¬ 
θαρχικής δίωξης εις βάρος της κατ' επίκληση της διάτα¬ 
ξης αυτής, είναι ομοίως αβάσιμος, δοθέντος ότι, όπως 
αναφέρθηκε ανωτέρω στη σκέψη 3, από το συνδυασμό 
των διατάξεων των άρθρων 80 παρ. 22 εδ. α', 5 και 23 
παρ. 7 του ν. 4009/2011, οι διατάξεις μεταξύ άλλων των 
άρθρων 2 παρ. 2 και 4 του ν. 2530/1997, παρά την κα¬ 
τάργησή τους με το άρθρο 81 παρ. 16του ν. 4009/2011, 
εξακολουθούν να ισχύουν μέχρι την δημοσίευση νέου 
Οργανισμού του Πανεπιστημίου Κρήτης σύμφωνα με το 
άρθρο 5 του ν. 4009/2011, στον οποίο μεταξύ άλλων θα 
ρυθμίζονται οι ειδικότερες διδακτικές, ερευνητικές και 
διοικητικές υποχρεώσεις των καθηγητών πλήρους και 
μερικής απασχόλησης του Ιδρύματος. 

6. Κατόπιν τούτων, το Συμβούλιο, λαμβάνοντας υπό¬ 
ψη και συνεκτιμώντας τη βαρύτητα και τις συνθήκες 
τέλεσης των ανωτέρω πειθαρχικών παραπτωμάτων, 
του βαθμού υπαιτιότητας της εγκαλουμένης που επέ- 
δειξε για καθένα από αυτά, καθώς και της οικονομικής 
και οικογενειακής της κατάστασης μετά την λήξη της 

υπηρεσιακής της σχέσης με το Πανεπιστήμιο Κρήτης 
(πενιχρά εισοδήματα, υποχρέωση φροντίδαςτων υπερή¬ 
λικων και με προβλήματα υγείας γονέων της ως μοναδικό 
τέκνο της πατρικής οικογένειας), κρίνει, άλως επιεικώς, 
ότι πρέπει να επιβληθεί σε αυτήν, ως προσήκουσα και 
ανάλογη ποινή, χρηματικό πρόστιμο ίσο με το ποσό του 
ενός μηνιαίου μισθού (άρθρο 24 παρ. 1 περ. β' του π.δ. 
160/2008). 

Για τους λόγους αυτούς 

Δέχεται ότι η Σταυρούλα (Αύρα) Ξεπαπαδάκου του 
Δημητρίου, πρώην Λέκτορας επί θητεία του Τμήματος 
Φιλολογίας της Φιλοσοφικής Σχολής του Πανεπιστημίου 


Κρήτης, τέλεσε τα πειθαρχικά παραπτώματα που αναφέ- 
ρονται στο σκεπτικό. 

Επιβάλλει σε αυτήν την πειθαρχική ποινή του χρημα¬ 
τικού προστίμου ίσου με το ποσό ενός μηνιαίου μισθού. 

Κρίθηκε και αποφασίστηκε στην Αθήνα, αυθημερόν. 
Απαγγέλθηκε δε σε δημόσια συνεδρίαση, στην αίθουσα 
συνεδριάσεων του Συμβουλίου της Επικράτειας, στις 5 
Νοεμβρίου 2018. 

Η Πρόεδρος 
Μ. ΧΥΤΗΡΟΓΛΟΥ 

